6 jong vroue in Philippi doodgeskietArgieffoto (Foto: imgkid.com) Wes-Kaapse speurders werk onverpoos om leidrade op te volg nadat ses jong vroue Vrydagaand in die ooste van Philippi in die Wes-Kaap doodgeskiet is. Kapt. FC van Wyk, woordvoerder van die polisie, het gesê die vroue, almal tussen die ouderdomme van 18 en 26 jaar oud, is omstreeks 22:55 deur onbekende verdagtes in ’n huis in Marcus Garveystraat in die nedersetting afgemaai. Die motief vir die moorde is in dié stadium nog onbekend. Niemand is ook nog in verband met die moorde in hegtenis geneem nie. “Die omstandighede rondom die voorval word ondersoek en geen verdere inligting kan in dié stadium bekend gemaak word nie,” het Van Wyk gesê.